უნივერსიტეტის ღონისძიებების პორტალი

CYBER TALKS: მომავლის ნარატივი
2020-05-07 19:00 (Asia/Dubai)
ჩვენი კიბერსაუბრების შემდეგი თემაა „მომავლის ნარატივი“.
ამბის თხრობა რომ დასაბამიდან არსებობს და აქტუალობას არასოდეს კარგავს, ამაზე ალბათ ყველანი ვთანხმდებით. მისი ერთ-ერთი გამორჩეულობა იმაშიც მდგომარეობს, რომ საუკუნეებთან ერთად იცვლიდა ფორმებს, მაგრამ ეს ფორმები ერთმანეთს კი არ ანაცვლებდა, არამედ თანაარსებობას იწყებდა. ასე მოაგროვა სამყარომ ამბის თხრობის/სთორითელინგის უამრავი, როგორც წერილობითი, ისე ვიზუალური, ფორმა და ალბათ ყველას გვიფიქრია, როგორი შეიძლება იყოს მომავლის ნარატივი.
ტექნოლოგიების აფეთქებამ თანამედროვე სთორითელერებზეც იმოქმედა და ჩვენი წერის უნარები უფრო ინტერაქციულ მეთოდში გადაიტანა. ხოლო როდესაც ინტერაქციულ წერაზე ვსაუბრობთ, უპირველეს ყოვლისა, ჩეთბოტები გვახსენდება, რადგან ეს ციფრული პერსონაჟები საკუთარ თავში სრულად აერთიანებენ ამბავს, პერსონალურობას, ფუნქციონალურ საუბარს, მხატვრულობას და, რაც ყველაზე მთავარია, ტექნოლოგიურ მიღწევებს.
პროგრამისტებისა და სთორითელერების გაერთიანებამ შექმნა ნარატივდიზაინერის ცინცხალი პროფესია, რომელიც დღითიდღე სულ უფრო მოთხოვნადი ხდება როგორც ბიზნესინდუსტრიაში, ისე ტექნოლოგიებისა და არტის სინთეზით დაინტერესებულ ადამიანთა საზოგადოებაში.
მომავლის ნარატივით მარიამ გოჩიაშვილი და თამთა პაპუკაშვილი შემოგვიერთდებიან ხუთშაბათს, 19:00 საათზე.

დრო: 7 მაისი, 19:00 საათი
ადგილი: უნილაბის ფეისბუქგვერდი

პანელური დისკუსია ტურიზმის თანამედროვე გამოწვევების შესახებ უცხოელ ექსპერტებთან ერთად
2020-05-07 15:00
7 მაისს, 15:00 საათზე ილიას სახელმწიფო უნივერსიტეტის პროექტის „ტურმოუდი“ ფარგლებში ეკოტურიზმის ასოციაციასთან თანამრომლობით და უცხოელ ექსპერტთა მონაწილეობით გაიმართება პანელური დისკუსია თემაზე: „ტურიზმის თანამედროვე გამოწვევები“.
დისკუსიის მოდერატორი: ნატალია ბახტაძე, ილიას სახელმწიფო უნივერსიტეტის მოწვეული ლექტორი, საქართველოს ეკოტურიზმის ასოციაციის კონსულტანტი მართვის საკითხებში. 2018 წელს მისი ორგანიზებით გაიმართა ეკოტურიზმის მე-5 საერთაშორისო კონფერენცია.
დისკუსიის მონაწილეები
ალექს კრევარი – სამოგზაურო ჟურნალისტი და რედაქტორი, რეგულარულად აქვეყნებს სამოგზაურო წერილებს ისეთ პერიოდულ გამოცემებში, როგორებიცაა: The New York Times, National Geographic Travel, და Lonely Planet. ასევე კონსულტაციას უწევს ტურისტულ ორგანიზაციებს საუკეთესო პრაქტიკების დანერგვის შესახებ.
მარტა მილსი – მდგრადი ტურიზმის სპეციალისტი. მისი მდიდარი პროფესიული გამოცდილება კომუნიკაციისა და დაინტერესებულ მხარეთა მონაწილეობის საკითხებში დიდი ბრიტანეთის საერთაშორისო განვითარების დეპარტამენტთან (DFID) ხუთწლიან თანამშრომლობას მოიცავს. მონაწილეა სიღარიბის შემცირების პროგრამებისა, რომლებიც სამხრეთ კავკასიის, აღმოსავლეთ ევროპისა და ცენტრალური აზიის ქვეყნებში განხორციელდა.
მიხაელ მაიერი – ასოციაციის „ეკოლოგიური ტურიზმი ევროპაში“ (Ecological Tourism in Europe) პროექტების მენეჯერი, CEEweb-ის ვიცე-პრეზედენტი, QualityTourismServices GbR-ის დამფუძნებელი.
დისკუსიაში ჩაერთვებიან და გამოცდილებას გაგვიზიარებენ პროექტის „ტურმოუდი“ მონაწილეები, რომლებმაც ევროეკოს საერთაშორისო კონფერენციაში მიიღეს მონაწილეობა.
კითხვა-პასუხის რეჟიმში ჩართვებიან Online TourMODE-ის მონაწილეები და TourMODE ალუმნის ჯგუფის წევრები.
ფეისბუქლაივის მაყურებლებს შეეძლებათ შეკითხვების დასმა.

დრო: 7 მაისი, 15:00 საათი
ადგილი: ილიას სახელმწიფო უნივერსიტეტის სტუდენტურ საქმეთა დეპარტამენტის, ეკოტურიზმის ასოციაციისა და “Spend 4 Seasons in Georgia” -ს ფეისბუქგვერდზე.

LIVE-პროექტი „რესტარტი“: შეხვედრა სანდრო გაბისონიასა და ლუკა ეჯიბიასთან
2020-05-07 13:00
საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
სერიის მესამე შეხვედრის სტუმრები არიან ილიას სახელმწიფო უნივერსიტეტის კურსდამთავრებულები სანდრო გაბისონია და ლუკა ეჯიბია.
სტუმრების შესახებ

სანდრო გაბისონია, სოციოლოგი, მარკეტერი;
ლუკა ეჯიბია, საქართველოს საკომუნიკაციო სააგენტოების ასოციაციის (ACAG) პროექტების მენეჯერი.

თემა: „გაუდეამუს იგიტური“
დრო: 7 მაისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

ახალ პროექტზე რეგისტრაცია დაიწყო - “Booster ▪ კარიერული განვითარების აქსელერატორი”
2020-05-06 00:46
Booster, ილიას სახელმწიფო უნივერსიტეტის სტუდენტურ საქმეთა დეპარატამენტის ახალი პროექტი, ხორციელდება ილიაუნის აკადემიური წერის ცენტრთან თანამშრომლობით და წარმოადგენს კარიერული განვითარების აქსელერატორს.
პროექტის მიზანია:

სტუდენტებს განუვითაროს დასაქმებისა და კარიერული წინსვლისთვის მნიშვნელოვანი უნარები (4C) – კოლაბორაცია, კრიტიკული აზროვნება, კომუნიკაცია, შემოქმედებითობა და სხვ., სამუშაოს მაღალ დონეზე შესასრულებლად საჭირო უნარ-ჩვევები;

სტუდენტის მომზადება დამსაქმებელთან ურთიერთობის სხვადასხვა ეტაპისთვის.

პროექტში მონაწილეობა შეუძლიათ ილიას სახელმწიფო უნივერსიტეტის ნებისმიერი ფაკულტეტისა და კურსის საბაკალავრო და სამაგისტრო საფეხურის სტუდენტებს.
სააპლიკაციო ფორმისა და სამოტივაციო წერილის საფუძველზე შერჩეული 70 სტუდენტი განაწილდება ორ 35-კაციან ჯგუფში.
საბაკალავრო და სამაგისტრო საფეხურის სტუდენტებისგან შემდგარი ჯგუფები რვა კვირის განმავლობაში, კვირაში 4-საათიანი დატვირთვით, პროფესიონალ მენტორებსა და მოწვეულ სტუმრებთან ერთად იმუშავებენ ისეთ საკითხებზე, როგორებიცაა:

ფუნქციური წერა

ეფექტური კომუნიკაცია

დროის მართვა

Google Business Applications

საძიებო სისტემები

რეფლექსია

გუნდური მუშაობა

სოციალური არხები

პროექტების მართვა

პროექტების მართვის მოდულის ფარგლებში სტუდენტები დაიყოფიან 5-კაციან ჯგუფებად, რომელთაც ექმნებათ წარდგენილი პროექტების განხორციელების შესაძლებლობა. შერჩეულ პროექტებს დააფინასებს და მათ განხორციელებას ხელს შეუწყობს სტუდენტურ საქმეთა დეპარტამენტი.
თითოეულ სესიას გაუძღვება ილიაუნის აკადემიური წერის ცენტრის შესაბამისი დარგის ლექტორი და დარგის სპეციალისტი მოწვეული სტუმრის რანგში.
პროექტის დასრულების შემდგომ გაიცემა სერტიფიკატი.
პროექტის დაწყების თარიღი: პირველი ნაკადი – 11 მაისი, მეორე ნაკადი – 18 მაისი
პროექტი წარიმართება დისტანციურ რეჟიმში. პლატფორმა: Zoom, Google Meet
მონაწილეობის მსურველებმა: აპლიკაცია სრულყოფილად უნდა შეავსონ.
აპლიკაციის მიღების ბოლო ვადა ბაკალავრებისთვის: 8 მაისი, 23:59 სთ.
აპლიკაციის მიღების ბოლო ვადა მაგისტრებისთვის: 14 მაისი, 23:59 სთ.

შეკითხვების შემთხვევაში მოგვმართეთ:
Student.affairs@iliauni.edu.ge ან Uni-jobs@iliauni.edu.ge
შეკითხვებით შეგიძლიათ ასევე მოგვმართოთ სტუდენტურ საქმეთა დეპარტამენტის ფეისბუქის ოფიციალურ გვერდზე.

ონლაინდისკუსია „საგანგებო მდგომარეობა ეპიდემიის დროს“
2020-05-04 18:00
4 მაისს, 18:00 საათზე, ილიაუნის სამართლის სკოლის მართლმსაჯულების გაძლიერებისა და სამართლებრივი განათლების ცენტრი გამართავს ონლაინდისკუსიას თემაზე: „საგანგებო მდგომარეობა ეპიდემიის დროს“.
მომხსენებლები: გიორგი ჩიტიძე, ილიას სახელმწიფო უნივერსიტეტის მოწვეული ლექტორი, ღია საზოგადოების ფონდის ადამიანის უფლებების პროგრამის მენეჯერი
კონსტანტინე კუბლაშვილი, ილიას სახელმწიფო უნივერსიტეტის პროფესორი, მართლმსაჯულების გაძლიერებისა და სამართლებრივი განათლების ცენტირის ხელმძღვანელი
ღონისძიება გაიმართება დისტანციურ რეჟიმში პლატფორმა Zoom-ის მეშვეობით.
დაინტერესებულმა პირებმა რეგისტრაცია უნდა გაიარონ ბმულზე: https://bit.ly/3bUjXlr

Cyber Talks – ილიუნის კიბერლაბორატორია უნილაბის ღია ლექციების სერია
2020-05-01 19:30
ჩვენი კიბერსაუბრების შემდეგი თემაა „როგორ გავხდეთ წარმატებული პროგრამისტი, გზა დამწყებიდან პროფესიონალამდე.”
ქრისტინე მაკალათია და ნოკა ყიფიანი მოგვიყვებიან პროგრამირებისა და პროგრამისტების გზაზე წარმატებისკენ, როგორ და სად უნდა დავიწყოთ სწავლა, რა ეტაპებს გავდივართ და როგორია გზა სასურველ შედეგამდე.
ნოკა & ქრისტინა, ჩვენი კიბერეკიპაჟის წევრები, Front-end-ის კურსს გაუძღვებიან, მანამდე კი გელოდებით ჩვენს facebook- გვერდზე.
დრო: 1-ლი მაისი, Პარასკევი, 19:30 საათი
ადგილი: უნილაბის ფეისბუქგვერდი

ვებინარი თემაზე: „კოვიდის პარადოქსები: ცხოვრება ორაზროვნებაში და ფსიქიკური ჯანმრთელობა“
2020-05-01 18:00
პირველ მაისს, 18:00 საათზე, ილიას სახელმწიფო უნივერსიტეტის ფსიქიკური ჯანმრთელობის რესურსცენტრის, ადიქციის კვლევების ინსტიტუტისა და სტუდენტთა ფსიქოლოგიური კონსულტირების ცენტრის ორგანიზებით ვებინარების სერიის „COVID-19-თან დაკავშირებული ახალი ფსიქოსოციალური რეალობა და მასთან გამკლავება“ ფარგლებში გაიმართება მეორე ვებინარი.
ვებინარის თემა: „კოვიდის პარადოქსები: ცხოვრება ორაზროვნებაში და ფსიქიკური ჯანმრთელობა“
COVID-19-ის პანდემიამ ჩვენ გარშემო არაერთი პარადოქსი შვა. ვებინარზე ვისაუბრებთ ცხოვრებაზე პარადოქსულ სინამდვილეში და ორაზროვნებასთან გამკლავების შესაძლებლობებზე.
პანელის მონაწილეები

ჯანა ჯავახიშვილი, ილიას სახელმწიფო უნივერსიტეტის პროფესორი
ნინო მახაშვილი, ილიას სახელმწიფო უნივერსიტეტის პროფესორი
ლელა ცისკარიშვილი, წამების მსხვერპლთა რეაბილიტაციის ცენტრის დირექტორი

ვებინარი გაიმართება 1-ლ მაისს, 18:00 საათზე, გადაცემა (ლაივი) იქნება ილიას სახელმწიფო უნივერსიტეტის ფეისბუქგვერდიდან.
შეგიძლიათ წინასწარ მოგვაწოდოთ შეკითხვები მეილზე ispcc@iliauni.edu.ge
ან დაგვისვათ ლაივის მსვლელობისას.
დრო: 1-ლი მაისი, 18:00 საათი
ადგილი: ილიას სახელმწიფო უნივერსიტეტის ფეისბუქგვერდი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

CYBER TALKS:,,უნილაბის“ ღია ლექცია: „კორონავირუსის ეფექტი ციფრულ მარკეტინგზე“
2020-04-30 19:00
ილიას სახელმწიფო უნივერსიტერტის კიბერლაბორატორია უნილაბი წარმოგიდგენთ Cyber Talk-ის მომდევნო ღია ლექციას თემაზე: „კორონავირუსის ეფექტი ციფრულ მარკეტინგზე“
30 აპრილს, 19:00 საათზე, მირიან ჯუღელი გიამბობთ, როგორ მოქმედებს პანდემია ციფრულ მარკეტინგზე.
მირიან ჯუღელი, მარკეტერი და ციფრული ტექნოლოგიების სპეციალისტი, სხვადასხვა დროს მუშაობდა როგორც კერძო კომპანიებში ასევე საერთაშორისო ორგანიზაციებში. ბოლო წლებში იყო საქართველოს ბანკის ციფრული კომუნიკაციების დირექტორი, სადაც ამავე დეპარტამენტის გუნდთან ერთად სხვადასხვა პროდუქტსა და კამპანიაზე მუშაობდა.
მირიანი მუდმივად ატარებს ტრენინგებსა თუ ლექციებს სტუდენტებისთვის, არასამთავრობო ორგანიზაციებისთვის, კომპანიებისა და სხვა დაინტერესებული პირებისთვის.
გელოდებით ჩვენს Facebook გვერდზე.

LIVE-პროექტი „რესტარტი“: შეხვედრა ერეკლე ზურმუხტაშვილთან
2020-04-30 13:00
პიარისა და მარკეტინგული კომუნიკაციების კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
ლექციების სერიის მეორე სტუმარია ერეკლე ზურმუხტაშვილი, „ლივინგსტონის“ საოპერაციო დირექტორი.
თემა: „სამმაგი სპირალი“
დრო: 30 აპრილი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად: https://bit.ly/2ywBku5

ჩემპიონატი ელვისებურ ჭადრაკში
2020-04-29 13:54
5 მაისს საქართველოს საუნივერსიტეტო სპორტის ფედერაციის ორგანიზებით გაიმართება ონლაინჩემპიონატი ელვისებურ ჭადრაკში.
ტურნირი გაიმართება შვეიცარიული სისტემით 9 ტურად. დროის კონტროლი: თითოეულ მოთამაშეს – 3 წუთი პარტიის ბოლომდე, ყოველ სვლაზე 2 წამის დამატებით.
შეჯიბრებაში მონაწილეობის მსურველი სტუდენტები უნდა დარეგისტრირდეთ www.chess.com-ზე და გაწევრიანდეთ ონლაინკლუბში – Student-ი. შემდეგ უნდა შეავსოთ სარეგისტრაციო ბლანკი, რომელშიც მიუთითებთ სახელს, გვარს, პირად ნომერს და chess.com-ზე დარეგისტრირებულ მეტსახელს. მონაწილეთა რაოდენობა შეზღუდული არ არის.
Chess.com-ზე კლუბში გაწევრიანებისა და სარეგისტრაციო ბმულის შევსების ბოლო ვადაა 3 მაისი. შეჯიბრებაზე რეგისტრაცია უნდა გაიაროთ დაწყებამდე 1 საათით ადრე.
Chess.com-ზე რეგისტრაციისას სტუდენტებმა უნდა გამოიყენოთ რეალური ვინაობა. მეტსახელი (ნიკნეიმი) შეიძლება ნებისმიერი იყოს, მაგრამ პროფილში აუცილებლად უნდა შეიტანოთ სახელი და გვარი.
მონაწილეებს მინიმუმ 5 პარტია მაინც უნდა ჰქონდეთ გათამაშებული ჩემპიონატის დაწყებამდე იმავე კონტროლით.
დამატებითი შეკითხვების შემთხვევაში მიმართეთ საუნივერსიტეტო სპორტის ფედერაციის წარმომადგენელს, გიორგი ანდრიაძეს – 555101087.

Cyber Talks:,,უნილაბის“ ღია ლექცია: ჩვენ, ციფრული ოქროს მაძიებლები
2020-04-25 20:00
25 აპრილს, 20:00 საათზე, ილიაუნის კიბერლაბორატორია უნილაბი წარმოგიდგენთ კიბერსაუბრების სერიის Cyber Talks მორიგ ლექციას.
ინფორმაცია დღეს ერთ-ერთი ყველაზე დიდი განძია და მისი მოპოვება არცთუ ისე მარტივი საქმეა.
სად ან როგორ უნდა ვეძებოთ ინფორმაცია, პროფესია, სამსახური, განათლება და სხვა დანარჩენი?
Cyber Talks-ის შემდეგი სასაუბრო თემაა „ჩვენ, ციფრული ოქროს მაძიებლები“.
Full-Stack Web Developer ანანო ასპანიძე გვესაუბრება, რა მნიშვნელობა აქვს ინფორმაციის დამოუკიდებლად მოძიების უნარს.
გელოდებით 25 აპრილს, 20:00 საათზე, ილიაუნის კიბერლაბორატორია უნილაბის ფეისბუქგვერდზე.

ვებინარების სერია: COVID-19-თან დაკავშირებული ფსიქიკური ჯანმრთელობის გამოწვევები და გამკლავების გზები
2020-04-24 18:00
ილიას სახელმწიფო უნივერსიტეტის ფსიქიკური ჯანმრთელობის რესურსცენტრი, ადიქციის კვლევების ინსტიტუტი და სტუდენტთა ფსიქოლოგიური კონსულტირების ცენტრი იწყებს ვებინარების სერიას „COVID-19-თან დაკავშირებული ახალი ფსიქოსოციალური რეალობა და მასთან გამკლავება“.
სერიის ფარგლებში პირველი ვებინარი გაიმართება საქართველოს ფსიქოტრავმის საზოგადოებასთან, ფონდთან გლობალური ინიციატივა ფსიქიატრიაში და წამების მსხვერპლთა რეაბილიტაციის ცენტრთან თანაშრომლობით, როგორც ნატალია ზაზაშვილის სახელობის ყოველწლიური საერთაშორისო კონფერენციის „ტრავმა და საზოგადოება“ ონლაინპანელი.
პანელის თემა: „COVID-19-თან დაკავშირებული ფსიქიკური ჯანმრთელობის გამოწვევები და გამკლავების გზები“
პანელის მონაწილეები

ჯანა ჯავახიშვილი, ილიას სახელმწიფო უნივერსიტეტის პროფესორი
ნინო მახაშვილი, ილიას სახელმწიფო უნივერსიტეტის პროფესორი
ლელა ცისკარიშვილი, წამების მსხვერპლთა რეაბილიტაციის ცენტრის დირექტორი

ვებინარი გაიმართებაება 24 აპრილს, 18:00 სათზე, გადაცემა (ლაივი) იქნება ილიას სახელმწიფო უნივერსიტეტის ფეისბუქგვერდიდან.
შეგიძლიათ წინასწარ მოგვაწოდოთ შეკითხვები მეილზე ispcc@iliauni.edu.ge
ან დაგვისვათ ლაივის მსვლელობისას.
დრო: 24 აპრილი, 18:00 საათი
ადგილი: ილიას სახელმწიფო უნივერსიტეტის ფეისბუქგვერდი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

გრაფიკული დიზაინის ონლაინკურსი სკოლის მოსწავლეებისთვის
2020-04-23 17:24
დღეს განსაკუთრებით აქტუალური გახდა დისტანციური მუშაობის კულტურა, თანამედროვე პროფესიების განვითარება, რაც საშუალებას აძლევს ადამიანს, შინიდან გაუსვლელად, მისთვის მოსახერხებელ გარემოში იმუშაოს ან გლობალურ ბაზარზე დასაქმება შეძლოს. გრაფიკული დიზაინი კი სწორედ ასეთ პროფესიათა შორისაა.
გრაფიკული დიზაინი, რომელსაც „ვიზუალურ კომუნიკაციას“ უწოდებენ, გვეხმარება ჩვენსა და გრაფიკულ ნამუშევრებს შორის ჰარმონიული ურთიერთობის დამყარებაში. მას სხვადასხვა ინფორმაციის შესაბამისი ფორმით მოწოდება შეუძლია, ამიტომაც თანამედროვე სამყაროში დიდი ადგილი უკავია.
ფაბლაბ ილიაუნი სკოლის მოსწავლეებისთვის იწყებს გრაფიკული დიზაინის ონლაინტრენინგის კურსს, რომელიც მათ საშუალებას მისცემს, შინიდან გაუსვლელად შეძლონ სასურველი კურსის შესწავლა და გლობალურ პლატფორმაზე მუშაობა. კურსის განმავლობაში მონაწილეები შეისწავლიან Adobe Illustrator CC-ს.
ვის შეუძლია მონაწილეობა?
კურსის გავლა შეუძლიათ საჯარო და კერძო სკოლების მე-10, მე-11 და მე-12 კლასის მოსწავლეებს.
როგორ გავხდე პროექტის მონაწილე?
პროექტში მონაწილეობის მისაღებად საჭიროა შეავსოთ მარტივი სააპლიკაციო ფორმა არა უგვიანეს 2020 წლის 30 აპრილისა.
სააპლიკაციო ფორმა: https://forms.gle/UGjTU4Z6Ptmf7o7RA
პროექტში მონაწილეობა შეუძლია 50 მოსწავლეს, შესაბამისად, ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 5 მაისისა.

ფაბლაბ ილიაუნის:
Facebook-ის გვერდი – https://bit.ly/2xYTVPe
Facebook-ის ჯგუფი – https://bit.ly/2JJ7FA4
Instagram-ი – https://bit.ly/3c2U2aT

Live-პროექტი „რესტარტი“: შეხვედრა ლევან კეცხოველთან
2020-04-23 13:00
პიარისა და მარკეტინგული კომუნიკაციების კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
სერიის ფარგლებში პირველი სტუმარია ლევან კეცხოველი, რედბერის პარტნიორი, აღმასრულებელი დირექტორი.
თემა: „გამოსავალი არსებობს!“
დრო: 23 პრილი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად: https://bit.ly/2ywBku5

ვებინარების სერია: COVID-19-თან დაკავშირებული ახალი ფსიქოსოციალური რეალობა და მასთან გამკლავება
2020-04-21 13:54
ილიას სახელმწიფო უნივერსიტეტის ფსიქიკური ჯანმრთელობის რესურსცენტრი, ადიქციის კვლევების ინსტიტუტი და სტუდენტთა ფსიქოლოგიური კონსულტირების ცენტრი იწყებს ვებინარების სერიას „COVID-19-თან დაკავშირებული ახალი ფსიქოსოციალური რეალობა და მასთან გამკლავება“.
სერიის ფარგლებში დაგეგმილი ვებინარები:

COVID-19-თან დაკავშირებული ფსიქიკური ჯანმრთელობის გამოწვევები და გამკლავების გზები
ვებინარი თემაზე: „კოვიდის პარადოქსები: ცხოვრება ორაზროვნებაში და ფსიქიკური ჯანმრთელობა“
სტუდენტური ასაკი და ფსიქიკური ჯანმრთელობა
ოჯახური ძალადობის პრევენცია
„როგორ გავუფრთხილდეთ ბავშვებისა და მოზარდების ფსიქიკურ ჯანმრთელობას?“
„COVID-19 – კვებითი ჩვევები, ნეგატიური გამკლავება და კვებითი აშლილობები“

ვებინარები გაიმართება ყოველ პარასკევს, 18:00 საათზე, ილიას სახელმწიფო უნივერსიტეტის ფეისბუქგვერდზე.

Live-პროექტი „რესტარტი“
2020-04-20 16:14
პიარისა და მარკეტინგული კომუნიკაციების კომპანია ჯეპრა და ილიას სახელმწიფო უნივერსიტეტი 23 აპრილიდან წარმოგიდგენთ Live-პროექტს „რესტარტი“.
პროექტის ფარგლებში სტუდენტებს შემოგთავაზებთ ბიზნესწრეების აღიარებული ლიდერების ინტერვიუებს სპეციალიზებული პლატფორმისა და ფეისბუქის მეშვეობით.
პროექტის მიზანია ბიზნესისა და ეკონომიკის სხვადასხვა სფეროში მიმდინარე სიახლეების შესახებ სტუდენტებისთვის ინფორმაციის მიწოდება; პანდემიის გამკლავების რაციონალური და ემოციური მექანიზმების აღწერის მეშვეობით წარმატებული ქეისებისა და მოქმედებათა განხილვა, სტუდენტების გამხნევება.
სტუმრები კრეატიული ინდუსტრიიდან
23 აპრილი: ლევან კეცხოველი, რედბერის პარტნიორი და აღამსრულებელი დირექტორი;
30 აპრილი: ერეკლე ზურმუხტაშვილი, „ლივინგსტონის“ საოპერაციო დირექტორი;
7 მაისი: სანდრო გაბისონია, სოციოლოგი, მარკეტერი და ლუკა ეჯიბია, პროექტების მენეჯერი – ACAG;
14 მაისი: ლევან ასათიანი, სააჩი & სააჩი და თათუკა ჯავახიშვილი – ELLIOT
21 მაისი: სტარტაპ გარემოსთან დაკავშირებული სტუმრები – მარიამ ლაშხი და ავთანდილ მღებრიშვილი
28 მაისი: სანდრო ასათიანი, ილიაუნის კიბერლაბოატორია უნილაბის დირექტორი და ზურაბ ჯიშკარიანი, ანიმას დამფუძნებელი
4 ივნისი: ზაალ გაჩეჩილაძე – Pulsar AI-ის თანადამფუძნებელი
11 ივნისი: ვამეხ ხერხეულიძე და დავით მიზანდარი
18 ივნისი: ვახო ვახტანგიშვილი, Chief Startup Officer, საქართველოს ბანკი და ლევან კობახიძე, Chief Digital Officer, საქართველოს ბანკი
25 ივნისი: რატი ღოლიჯაშვილი – ბიოქიმფარმი და ნიკა აბაშიძე – CARU • ქარუ
გექნებათ შესაძლებლობა ლაივრეჟიმში დაგვისვათ შეკითხვები.

UNILAB - ღია ლექციების სერია Cyber Talks
2020-04-14 17:31
ილიას სახელმწიფო უნივერსიტეტის კიბერლაბორატორია უნილაბი ახალ პროექტს, Cyber Talks იწყებს. ეს იქნება ყოველკვირეული ღია ლექციების სერია შემდეგ თემებზე:

ახალი ტექნოლოგიები
პროგრამირება
დიზაინი
ციფრული მარკეტინგი

დღეს მიმდინარე მოვლენებმა მნიშვნელოვნად დააჩქარა ციფრული გარდაქმნის პროცესი, უფრო და უფრო მეტი კომპანია ხედავს ახალი ტექნოლოგიური მიმართულებებისა და პროფესიების საჭიროებებს. მეორე მხრივ, თვითიზოლაციის პერიოდში ბევრ ადამიანს აქვს უამრავი თავისუფალი დრო, რომელიც უფრო ნაყოფიერად შეუძლია გაატაროს.
თუ შენც ერთ-ერთი მათგანი ხარ, დროა, გაჯეტები მოიმარჯვო და ეს გამოთავისუფლებული დრო ახალი ცოდნის ათვისებას დაუთმო.
16 აპრილიდან უნილაბი გაძლევს საშუალებას, მოუსმინო სფეროს წამყვან და წარმატებულ პროფესიონალებს, გაიზიარო მათი ცოდნა და გამოცდილება ახალი ტექნოლოგიების მიმართულებით.
პირველ ლექციას 16 აპრილს უნილაბის დირექტორი და ახალი ტექნოლოგიების ექსპერტი სანდრო ასათიანი ვაშინგტონიდან გაუძღვება. ყველას, ვისაც გსურთ, გაიგოთ, რა არის და როგორ მუშაობს, “G Suite – ვირტუალური სამუშაო სივრცე”, გელით ჩვენს ონლაინსივრცეში ზუსტად 20:00 საათზე.
ლექციები გაიმართება ყოველკვირეულად და Live-ში გავა Unilab-ის facebook გვერდზე: https://www.facebook.com/UniLabEdu/

საჯარო ლექცია „ქალთა უფლებებისთვის მებრძოლი ქალები”
2020-03-31 19:00
ქალთა ისტორიის თვის დასასრულს ილიაუნის ადამიანის უფლებათა მიმართულება საქართველოს სახალხო დამცველ ნინო ლომჯარიას უმასპინძლებს. იგი ადამიანის უფლებათა დაცვის საქმეში ქალების როლზე, ქალთა უფლებრივ მდგომარეობაზე, ადამიანის უფლებების სფეროში გენდერული მეინსტრიმინგის პოლიტიკის მნიშვნელობასა და იმ გამოწვევებზე ისაუბრებს, რომლებთან გამკლავებაც ქალთა უფლებებისთვის მებრძოლ ქალებს უწევთ.
მომხსენებელი:
ნინო ლომჯარია[1], საქართველოს სახალხო დამცველი
მოდერატორი:

თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი

დრო: 31 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია

2020 წელი

[1] TBC

ქალთა უფლებების გაკვეთილი 117-ე საჯარო სკოლაში
2020-03-27 14:00
ქალთა ისტორიის თვის აღსანიშნავად ილიას სახელმწიფო უნივერსიტეტის ადამიანის უფლებათა კლინიკის იურისტი თამარ კაპანაძე თბილისის 117-ე საჯარო სკოლის IX-X კლასების მოსწავლეებს შეხვდება და ქალთა უფლებების შესახებ ესაუბრება.
რა პრობლემებს აწყდებიან ქალები და გოგოები საქართველოში, როგორია მათი უფლებრივი მდგომარეობა და რა უნდა იცოდნენ მოზარდებმა ქალთა უფლებების დასაცავად, ეს სწორედ ის თემებია, რომლებსაც შეხვედრაზე მოსწავლეები განიხილავენ.
მომხსენებელი: თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 27 მარტი, 14:00 საათი
ადგილმდებარეობა: თბილისის 117-ე საჯარო სკოლა, თრიალეთის ქუჩა N7
2020 წელი

ვორკშოპი მაუწყებელთა თვითრეგულირების ორგანოების წარმომადგენლებისთვის
2020-03-25 19:00
მედიის მიერ გენდერული როლებისა და სტერეოპტიპების ჩამოყალიბებისა და გაძლიერების თავიდან ასაცილებლად მნიშვნელოვანია ქალთა საკითხების სწორად გაშუქება.
ვორკშოპზე, რომელიც სპეციალურად მაუწყებელთა თვითრეგულირების ორგანოების წარმომადგენლებისთვის და მათივე ინიციატივით გაიმართება, განვიხილავთ, თუ რა უნდა გაითვალისწინოს მაუწყებელმა ქალთა საკითხების გაშუქებისას, განსაკუთრებით კი ისეთი მგრძნობიარე თემების შემთხვევაში, როგორებიცააც სექსუალური და ოჯახში ძალადობა, გენდერული დისკრიმინაცია ან ფემიციდი.
ვორკშოპზე განვიხილავთ მედიის საერთაშორისო სტანდარტებსა და საქმეებს, რომლებიც ილიაუნის ადამიანის უფლებათა კლინიკამ ამ მიმართულებით წარმატებით აწარმოვა.
მომხსენებლები:
თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი;
თამარ კორძაია, ილიას სახელმწიფო უნივერსიტეტის მოწვეული ლექტორი, ადამიანის უფლებათა კლინიკის იურისტი;
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი.
დრო: 25 მარტი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია
* ვორკშოპზე დასასწრებად საჭიროა რეგისტრაცია ბმულზე.

საჯარო დისკუსია „კინო და ქალთა უფლებები“
2020-03-23 19:00
ბოლო პერიოდში ბევრი ფილმი გადაიღეს გენდერულ თანასწორობაზე, ქალებზე, მათ ბრძოლასა და სოლიდარობაზე, თუმცა კინოინდუსტრია მაინც კაცებით დომინირებულ სფეროდ რჩება, კინოკამერა კი ქალი პერსონაჟების სტერეოტიპულ წარმოჩენას განაგრძობს.
ასახავს თუ არა კინო ქალებისთვის მნიშვნელოვან საკითხებს, ისმის თუ არა ქალი რეჟისორების ხმა, როგორი კინო სურთ ქალებს – ამ და არა მხოლოდ ამ შეკითხვებზე პასუხების პოვნას შევეცდებით საჯარო დისკუსიაზე კინომცოდნე გოგი გვახარიასთან ერთად და თვალს გადავავლებთ ქალთა უფლებების ისტორიას კინოში.
მომხსენებელი:
გოგი გვახარია, კინომცოდნე, ილიას სახელმწიფო უნივერსიტეტის სრული პროფესორი
მოდერატორი:
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 23 მარტი, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია

ადამიანის უფლებათა კინოკლუბის ჩვენება და დისკუსია“Feminists: What Were They Thinking?”
2020-03-20 19:00
ქალთა ისტორიის თვის აღნიშვნას ილიას სახელმწიფო უნივერსიტეტის ადამიანის უფლებათა კინოკლუბი ფილმის “Feminists: What Were They Thinking?[1]” ჩვენებით შეუერთდება.
დოკუმენტური ფილმი “Feminists: What Were They Thinking?” სხვადასხვა ასაკისა და გამოცდილების ქალების ინტერვიუების კრებულია, რომელიც კარგად ასახავს ფემინიზმის განვითარების სხვადასხვა ეტაპს და ამავდროულად ეხება ქალებისთვის უმნიშვნელოვანეს ისეთ საკითხებს, როგორებიც იდენტობა, დედობა, ფემიციდი, ბავშვობა, რასა, აბორტის უფლება თუ ეკონომიკური მდგომარეობაა.
ფილმის შემდეგ გაიმართება დისკუსია.
მომხსენებელი:
თამარ ცხადაძე, ფილოსოფოსი, ილიას სახელმწიფო უნივერსიტეტის ასოცირებული პროფესორი
მოდერატორი:
გვანცა გოგსაძე, ილიას სახელმწიფო უნივერსიტეტის საჯარო სამართლისა და პოლიტიკის სააგისტრო პროგრამის სტუდენტი
დრო:20 მარტი, 19:00
ადგილმდებარეობა: ილიას სახელმწიფო უნივერსიტეტის A101 აუდიტორია
*ღონისძიების ენები: ქართული,ინგლისური

[1] https://en.wikipedia.org/wiki/Feminists:_What_Were_They_Thinking%3F

გრაფიკული დიზაინის ონლაინტრენინგკურსი
2020-03-20 18:00
ქვეყანაში განვითარებულმა მოვლენებმა დაგვანახა, რამდენად ნაყოფიერი და საჭიროა დისტანციური მუშაობის კულტურა, ალტერნატიული ტექნოლოგიური სერვისები და საქართველოში თანამედროვე პროფესიების განვითარება, რაც შესაძლებლობას მოგვცემს, დავივიწყოთ გეოგრაფიული საზღვრები და მსოფლიო გლობალურ ბაზარზე დასაქმება შევძლოთ
ვირუსის გავრცელების პრევენციის მიზნით, ფაბლაბ ილიაუნი გთავაზობთ გრაფიკული დიზაინის ონლაინტრენინგკურსს, რომელიც საშუალებას მოგცემთ, სახლიდან გაუსვლელად შეძლოთ თქვენთვის სასურველი კურსის შესწავლა და გლობალურ პლატფორმებზე მუშაობა.
ფაბლაბ ილიაუნი 6 აპრილიდან იწყებს Аdobe illustratorCC-ის ტრენინგს თქვენსა და გრაფიკულ ნამუშევრებს შორის ჰარმონიული ურთიერთობის დასამყარებლად.
ტრენინგზე სტუდენტებს შეხება ექნებათ Adobe Photoshop-თანაც.
ვის შეუძლია მონაწილეობა?
პროექტში მონაწილეობა შეუძლია ილიას სახელმწიფო უნივერსიტეტის ნებისმიერ დაინტერესებულ სტუდენტს.
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 4 აპრილისა.
სააპლიკაციო ფორმა – https://bit.ly/2xawT7q
პროექტში მონაწილეობა შეუძლია 30 სტუდენტს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 5 აპრილისა
ფაბლაბ ილიაუნი – https://bit.ly/2IOWh7Z

საკონტაქტო პირები:
ავთანდილ მღებრიშვილი – ფაბლაბ ილიაუნის მენეჯერი.
ელფოსტა: avtandili.mghebrishvili.1@iliauni.edu.ge

„დამფუძნებელი დედების“ ტექსტების საჯარო კითხვა
2020-03-17 18:00
ანა (ოლა) სოლოღაშვილი, ელეონორა ტერ-ფარსეგოვა-მახვილაძე, მინადორა ორჯონიკიძე-ტოროშელიძე, ქრისტინე (ჩიტო) შარაშიძე, ელისაბედ ნაკაშიძე-ბოლქვაძე – 1919 წლის თებერვალში სწორედ ეს ხუთი ქალი აირჩიეს საქართველოს დემოკრატიული რესპუბლიკის პარლამენტში.
ღონისძიებაზე მომხსენებლები ისაუბრებენ პოლიტიკაში ქალების როლსა და ჩართულობის მნიშვნელობაზე, ილიას სახელმწიფო უნივერსიტეტის სამართლის სკოლის სტუდენტები კი წაიკითხავენ საქართველოს დემოკრატიული რესპუბლიკის 5 ქალი დეპუტატის წერილებს, ჩანაწერებსა და მოგონებებს, რათა 101 წლის შემდეგ სიამაყით გავიხსენოთ შთამაგონებელი ქალები, რომლებაც საკუთარი ცხოვრება ქვეყნის დემოკარტიული განვითარებისთვის ბრძოლას შესწირეს.
მომხსენებლები:
თამარ გურჩიანი, ილიას სახელმწიფო უნივერსიტეტის ასოცირებული პროფესორი, ადამიანის უფლებათა მიმართულების ხელმძღვანელი;
ნინო დოლიძე, პროგრამის ოფიცერი, საერთაშორისო რესპუბლიკური ინსტიტუტი (IRI;)
ხატია ცეცხლაძე, ილიას სახელმწიფო უნივერსიტეტის სამართლის სკოლის კურსდამთავრებული;
ანა ებანოიძე, თათა ლუაშვილი, მარიამ გაბრიჩიძე, ნუცა მაზანაშვილი, ილიას სახელმწიფო უნივერსიტეტის სამართლის სკოლის სტუდენტები
დრო: 17 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“

ენისა და მეტყველების თერაპიის საერთაშორისო დღე
2020-03-06 18:00
ილიას სახელმწიფო უნივერსიტეტის ბავშვის განვითარების ინსტიტუტი და საქართველოს ენისა და მეტყველების თერაპევტთა ასოციაცია წელს მეორედ უერთდება 6 მარტის, ენისა და მეტყველების თერაპიის საერთაშორისო დღის, აღნიშვნას და გიწვევთ საჯარო შეხვედრაზე, რომელზეც საუბარი იქნება ენისა და მეტყველების თერაპევტის როლზე წერა-კითხვის სირთულეების დროს.
შეხვედრაზე საქართველოს ენისა და მეტყველების თერაპევტთა ასოცოციაცია წარმოადგენს მის მიერ შემუშავებულ თერაპევტის პროფესიული კომპეტენციებისა და ეთიკის ნორმებს.
ვროპის ენისა და მეტყველების თერაპევტთა ასოციაცია (CPLOL) ყოველწლიურად 6 მარტს ევროპის ენისა და მეტყველების თერაპიის დღეს აღნიშნავს. ღონისძიების მიზანი კომუნიკაციის, ყლაპვისა და კვების დარღვევების დროს ენისა და მეტყველების თერაპევტის როლის შესახებ საზოგადოების ცნობიერების ამაღლებაა.
2020 წლის თემად წერისა და კითხვის სირთულეები გამოცხადდა. ამ დღეს ევროპის ენისა და მეტყველების თერაპევტები გეგმავენ სხვადასხვა ღონისძიებას, რათა საზოგადოებას გააცნონ წერისა და კითხვის სირთულეების დროს დროს ენისა და მეტყველების თერაპევტების ფუნქცია.

დრო: 6 მარტი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

გულნარა სტურუას წიგნის „რანი ვართ ახლა" პრეზენტაცია
2020-03-05 17:00
5 მარტს,17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მწერლისა და პუბლიცისტის, გულნარა სტურუას წიგნის „რანი ვართ ახლა” პრეზენტაცია. კრებული აერთიანებს ლიტერატურულ და პუბლიცისტურ წერილებს. ეს მწერლის ამ ჟანრის მეოთხე წიგნია და მასშიც, წინა კრებულების მსგავსად, ავტორი ქართულ სოციალურ და პოლიტიკურ ცხოვრებაზე მოგვითხრობს.
დრო: 5 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.
